Diari Oficial de la Generalitat Valenciana


Sumari del DOGV 2607, del 18-10-1995 (1995/836447)

ORDRE de 6 de setembre de 1995, de la Conselleria de Cultura, Educació i Ciència, per la qual s'autoritza el funcionament del Conservatori Professional de Música de la Vall d'Uixó.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/06/(1)/dof/vci/html**

### Dades del document

Número de DOGV
:   2607

Data del DOGV
:   18-10-1995

Secció del DOGV
:   DISPOSICIONS GENERALS

Número del document
:   1995/836447


Data del document
:   06-09-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 6 de setembre de 1995, de la Conselleria de Cultura, Educació i Ciència, per la qual s'autoritza el funcionament del Conservatori Professional de Música de la Vall d'Uixó.   
Mitjançant el Decret 87/1995, de 16 de maig (DOGV de 31 de maig), es va crear un conservatori de grau professional a la Vall d'Uixó per atendre la demanda de places escolars d'ensenyament musical a la comarca de la Plana Baixa.  
Ara, es fa necessari ordenar-ne el funcionament i determinar els ensenyaments que s'hi han d'impartir.  
Fent ús de les atribucions que em confereix la disposició final primera del Decret 87/1995 i l'article 35 de la Llei 35 de 5/1983, de 30 desembre, de Govern Valencià,  
ORDENE  
Primer  
El Conservatori Professional de Música de la Vall d'Uixó, codi 40072490, iniciarà les activitats acadèmiques en el curs 1995/96.  
Segon  
El centre impartirà els ensenyaments regulades en la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 756/1992, de 26 de juny, pel qual s'estableixen els aspectes bàsics del currículum dels graus elemental i mitjà dels ensenyaments de música (BOE de 27 d'agost) següents:  
a) Grau elemental de les especialitats instrumentals següents: Clarinet, Flauta Travessera, Guitarra, Oboé, Piano, Saxofon, Trompa, Trompeta, Trombó, Tuba, Violí i Violoncel.  
b) Grau mitjà de les especialitats de: Cant, Contrabaix, Clarinet, Flauta Travessera, Guitarra, Oboé, Piano, Saxofon, Trompa, Trompeta, Trombó, Tuba, Viola, Violí i Violoncel.  
Així mateix, impartirà les assignatures previstes per a cadascun d'aquests graus, en els articles 7 i 10 del Decret 151/1993, de 17 d'agost, del Govern Valencià, pel qual s'estableix el currículum dels graus elemental i mitjà de Música i es regula l'accés als esmentats graus (DOGV de 2 de setembre).  
Tercer  
En cursos acadèmics successius, s'implantaran els restants cursos de grau mitjà de conformitat amb el que s'estableix en l'article 27 del Reial Decret 986/1991, de 14 de juny, pel qual s'aprova el calendari d'aplicació de la nova Ordenació del Sistema Educatiu, segons la redacció que en fa el Reial Decret 1.487/1994, d'1 de juliol, pel qual es modifica i completa l'esmentat Reial Decret 986/1991.  
Quart  
Mentre que no s'hi implanten la totalitat dels nous ensenyaments, el centre impartirà els corresponents als plans d'estudi regulats pel Decret 2.618/1966, de 10 de setembre fins a l'extinció d'aquests. Els esmentats ensenyaments són els següents:  
- Trombó (sisé curs)  
- Tuba (sisé curs)  
- Violoncel (sisé curs)  
- Piano (seté curs)  
- Violí (sisé curs)  
- Trompeta (sisé curs)  
- Saxofon (cinqué curs)  
- Trompa (sisé curs)  
- Clarinet (sisé curs)  
- Guitarra (sisé curs)  
- Flauta (sisé curs)  
- Cant (cinqué curs)  
- Música de Cambra  
Cinqué  
L'establiment efectiu de les especialitats i curs autoritzats s'entenen subordinats a l'existència de dotacions.  
Sisé  
El professorat amb destinació al conservatori que es transforma s'integrarà en el nou conservatori professional.  
DISPOSICIó ADDICIONAL  
El que s'estableix en aquesta disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
S'autoritza les direccions generals de Personal i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenvolupament del que s'estableix en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics s'entendran referits a l'inici del curs escolar 1995/96  
València, 6 de setembre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI